Studente oorval, verkrag(Foto: SA Polisie) Die polisie is steeds op soek na vier mans wat twee universiteitstudente Dinsdag in die vroeë oggendure uit hul kamers in studentebehuising af van die kampus gesleep en in ŉ nabygeleë bos verkrag het. Brig. Motlafela Mojapelo, polisiewoordvoerder, het gesê die vier aanvallers, een gewapen met ŉ vuurwapen, het omstreeks 04:00 by die kamers in Thohoyandou ingebreek waar studente van die Universiteit van Venda woon. Hulle het eers ŉ manstudent van sy selfoon en geld beroof en is daarna na die ander kamers, waar hulle twee vrouestudente van selfone en ŉ skootrekenaar beroof het. “Die verdagtes het die slagoffers, albei 23 jaar oud, daarna na die nabygeleë bosse gesleep en verkrag,” het Mojapelo gesê. Die polisie ondersoek ŉ saak van huisroof en twee aanklagte van verkragting. Die aanvallers is steeds op vrye voet.